22.11.2022
SK
Úradný vestník Európskej únie
L 302/41
Obrázok 7 Charakteristika impedancie siete DC-charging-AN
4.
Umelé elektrické siete (AMN) Pre vozidlo v režime nabíjania, ktoré je pripojené k striedavej elektrickej sieti, sa používa 50 μH/50 Ω sieť AMN, ako sa vymedzuje v bode 4.4 normy CISPR 16-1-2.
Meracie porty siete (resp. sietí) AMN sú ukončené záťažami 50 Ω.
5.
Asymetrická umelá sieť (AAN) V súčasnosti sa na komunikáciu medzi nabíjacou stanicou a vozidlom používajú rôzne technológie pre vedenia signálových/riadiacich portov a/alebo vedenia portov káblových sietí.
Preto je potrebné rozlišovať medzi určitými špecifickými vedeniami signálových/riadiacich portov a/alebo vedeniami portov káblových sietí (napríklad vedenie prepínacieho stĺpika, vedenia CAN).
Meracie porty siete (resp. sietí) AAN sú ukončené záťažami 50 Ω.
Siete AAN, ktoré sú vymedzené v bodoch 5.1, 5.2, 5.3 a 5.4, sa používajú pre netienené vedenia signálových/ riadiacich portov a/alebo vedenia portov káblových sietí.
Ak sa používajú tienené vedenia signálových/riadiacich portov, mali by sa použiť tienené siete AAN vymedzené v prílohe G normy CISPR 32:2015, obrázky G.10 a G.11.
5.1.
Signálový/riadiaci port so symetrickými vedeniami Asymetrická umelá sieť (AAN), ktorá sa má pripojiť medzi vozidlo a nabíjaciu stanicu alebo akékoľvek pridružené zariadenie slúžiace na simuláciu komunikácie, sa vymedzuje v bode E.2 (obvod siete T) prílohy E k norme CISPR 16-1-2 (pozri príklad na obrázku 8).
Sieť AAN má impedanciu v spoločnom režime 150 Ω.
Impedanciou Zcat sa upravuje symetria káblového vedenia a pripojeného periférneho zariadenia, pričom sa zvyčajne vyjadruje ako pozdĺžna konverzná strata (LCL).
Hodnota LCL by sa mala vopred stanoviť meraním alebo by ju mal vymedziť výrobca nabíjacej stanice/nabíjacej kabeláže.
Zvolená hodnota LCL a jej pôvod sa uvedú v skúšobnom protokole.
Komunikácia CAN je príkladom symetrických vedení použitých pre režim nabíjania vozidla jednosmerným prúdom.
Ak pri skúške možno použiť originálnu nabíjaciu stanicu, pre komunikáciu CAN sa nevyžaduje sieť AAN.
Ak dochádza k emulácii komunikácie CAN a ak prítomnosť siete AAN znemožňuje správnu komunikáciu CAN, sieť AAN by sa nemala použiť.